Steel Panther

**Steel Panther** on USA *[[glam metal]]*'i ansambel Los Angelesest Californiast, mis on tuntud profaansete ja humoorikate laulusõnade ning 1980. aastate elustiili ja heavy metalit parodeeriva lavaoleku tõttu. Neil on ilmunud 3 stuudioalbumit, mis on enamasti saanud positiivset tagasisidet.

## Ajalugu
### Metal Skool
Nelik alustas Sunset Stripil tegutsemist 2000. aastal Metal Shopi nime all (peagi sai uueks nimeks Metal Skool, seejärel Steel Panther). Koosseisus oli laulja Ralph Saenz ("Michael Starr"), trummar Darren Leader ("Stix Zadinia"), bassist Travis Haley ("Lexxi Foxxx") ja kitarrist Russ Parrish ("Satchel"). Bänd tegi igaesmaspäevaõhtuseid kontserte Viper Roomis, mängides 1980. aastate vanakooli *metal*-hitte, samal ajal neid laule esitanud bände parodeerides. Ehkki nad esinesid lavanimede all, olid kaks liiget varem heavy metal bändides tegevad olnud – laulja Ralph Saenz oli aastatel 1997–1998 *glam metal*'i bändis L. A. Guns, avaldades 6 looga EP "Wasted". Enne seda oli Saenz olnud laulja Van Haleni mälestusbändis Atomic Punks. Kitarrist Russ Parrish oli War & Peace koosseisus, asutatud endise Dokkeni bassisti Jeff Pilsoni poolt ning bändis Fight, mille asutas Judas Priesti laulja Rob Halford. Ka oli ta koos Saenziga Atomic Punksi liige. Aastad varem mängis ta bändis Electric Fence koos ansambli Racer X liikmete Paul Gilberti ja Jeff Martiniga.

Bänd avaldas 2002. aastal Danger Kitty nime all promosingli "Love Rocket". Nad reklaamisid end 1980. aastatest pärit bändina, mis tollal nurjus ning hiljem taas kokku tuli. Sel põhjusel esineb nende ametlikus biograafias väide, et nad on aktiivsed alates 1988. aastast. Tänu oma varasemale kogemusele tribüütbändiga ning lavavälimusele – suured parukad, nahktagid ja elastaanriided – pälvisid nad palju tähelepanu. 2003. aastal avaldati Metal Shopi nime all album Hole Patrol, mis oli nende enda välja antud debüütalbum. Danger Kitty nime all osaleti Discover Cardi reklaamis ja situatsioonikomöödias "Drew Carey Show" iseendana. Samuti ilmus 2003. aastal nende enda lugu "Death to All But Metal" veebilehe Metal Sludge koostatud kogumikul "Hey, That's What I Call Sludge! Vol. 1". Nende kaverdatud laulu "Fantasy", mille laulis kuulsaks Aldo Nova, kasutati MTV saate "Rob Dyrdek's Fantasy Factory" tunnusmuusikana. 27. novembril 2007 mängis Metal Skool nii oma kui ka Kiss'i lugusid Gene Simmonsi juures, mida võib näha Gene Simmonsi tõsielusaate "Gene Simmons Family Jewels" taustal. Sel aastal astusid nad üles ka teleseriaali "Las Vegas" episoodis "The High Price of Gas".

### Steel Panther
2008. aasta aprillis muutis bänd nime – Metal Skoolist sai Steel Panther, debüteerides The Rockin' Saddle klubis Redlandsis, Californias. 2008. aasta mais sõlmis bänd lepingu plaadifirmaga Republic Records (Universal Recordsi tütarfirma), andes teada plaanist avaldada uus stuudioalbum. 
Esimene singel, "Death to All But Metal" uuendatud versioon ilmus esimesena iTunesi muusikapoodi 27. jaanuaril 2009, kui album "Feel the Steel" (produtsent Jay Ruston) avaldati sama aasta 9. juunil. Dean Cameron tegi muusikavideo albumi loole "Fat Girl (Thar She Blows)".

Tänu nende tõusvale populaarsusele hakkas üha enam Hollywoodi kuulsusi nende esinemistel ning ka nendega koos laval käima. Nendega on lava jaganud näiteks Criss Angel, Kenny Loggins, Paul Stanley, Kip Winger, DJ Ashba, Corey Taylor, David Draiman, Hal Sparks, David Bryan, Vince Neil, Sebastian Bach, George Lynch, Jeff Pilson, Tony Romo, Dane Cook, Chris Jericho, Corey Feldman, Evan Seinfeld, Tera Patrick, Sully Erna, Drew Carey, Chad Kroeger, Ryan Cabrera, Jerry Cantrell, Justin Hawkins, Kelly Clarkson, Ryan Key, Phil Anselmo, Billy Ray Cyrus, Tom Morello, P!nk, Scott Ian, Justin Parks, Matt Shadows ja Avril Lavigne 2009. aasta veebruaris. Pärast mitmeid kuid kestnud kontserte Los Angelese klubis House of Blues, naasis Steel Panther oma igaesmaspäevaste kontsertide juurde Key Clubis Hollywoodis.

Nad esitasid uue loo "Critter" festivalil Ozzfest 2010. aastal ja postitasid video oma uue laulu "If You Really, Really, Really Love Me" harjutamisest stuudios. 2010. aasta detsembris ilmus nende veebilehele tasuta allalaadimiseks jõululaul "Sexy Santa". 2011. aasta jaanuaris avaldas Michael Starr, et uuele, 2011. aastal ilmuvale albumile tulevad lood "Tigerwoods", "Tongue Punch in the Fart Box", "Summertime", "I Like Drugs", "Supersonic Sex Machine", "Do You Wanna Do Me" ja "17 Girls in a Row".

Lexxi Foxxx mainis, et uue Steel Pantheri albumi külalised oleksid Joe Elliott (Def Leppard), Gene Simmons (Kiss), Stephen Pearcy (Ratt), ja Scott Ian (Anthrax).

2011. aasta juulis kirjutas Steel Panther oma Facebooki lehel, et "IT'S CUMMING! ROCKTOBER 18TH!" (*See on tulemas! 18. Roktoober!*). Plaadi ilmumine lükati hiljem edasi 31. oktoobrile. Peagi pärast seda kirjutas Michael Starr, et uue albumi nimi on "Balls Out".

22. augustil 2011 ilmus albumilt "Balls Out" singel "If You Really, Really Love Me".

27. augustil 2011 postitas Freddie Wong YouTube'i video lauamängust Crossfire, kus Steel Panther kaverdas Crossfire'i tunnusmuusikat.

14. oktoobril 2011 mängis bänd soojenduseks kontserdi 48 Hours Festival raames Las Vegases. Kontserdi korraldaja oli David Draiman.

6. detsembril 2011 andis Steel Panther teada, et astuvad üles nende teisel turneel Ühendkuningriigis, reklaamides oma uut albumit "Balls Out". Piletimüük algas 9. detsembril 2011. See andis tõuke nende teisele turneele, mis leidis aset 2012. aasta detsembris.

Steel Panther astus üles ka Download Festivalil 2012. aasta juunis, kus koos Corey Tayloriga (Slipknot) esitati lugu "Death to All But Metal". Kokku oli üle 100 000 pealtvaataja.

## Ajalugu
### "Feel The Steel" (2009–2010)
Steel Pantheri debüütalbum "Feel the Steel" ilmus plaadifirma Universal Republic all 8. juunil 2009 Ühendkuningriigis ja 6. oktoobril 2009 Põhja-Ameerikas. "Feel the Steel" debüteeris esikohal Billboard Comedy edetabelis, 123. kohal Billboard 200 edetabelis ja korraks tõusis see 98. kohale Billboard 200 edetabelis. Albumil on hittsinglid "Community Property" ja "Death To All But Metal" ning külalistena astuvad üles Corey Taylor, Justin Hawkins, ja Matt Shadows.

Album pälvis tähelepanu Grammyde jagamisel, jõudes 2010. aasta oktoobri hääletusel "Best Comedy Album" kategooriasse, ent mitte lõplike nominentide hulka.

Lugu "Eyes of a Panther" on videomängu "Skate 3" heliribal.

### "Balls Out" (2011–2012)
Steel Panther jätkas 1980. aastate heavy metali juures oma uue albumiga "Balls Out", mille väljaandja oli samuti Universal Republic. Album ilmus 31. oktoobril 2011 Ühendkuningriigis ja 1. novembril 2011 Põhja-Ameerikas. "Balls Out" debüteeris esikohal UK iTunes Rock edetabelis, edestades Megadethi albumit "TH1RT3EN" ning Lou Reedi ja Metallica albumit "Lulu". "Balls Out" debüteeris samas edetabelis ka USA-s 4. kohal, 40. kohal Billboard 200 edetabelis ja esikohal Billboard Comedy edetabelis ning avanädalal müüdi USA-s 12 000 eksemplari.

Steel Pantheri esimene DVD "British Invasion" ilmus Austraalias 2012. aasta septembris.. DVD ilmus ülemaailmselt 22. oktoobril 2012. Plaadil on kontsert Brixton Academys Londonis ja kahetunnine dokumentaalfilm nende väljamüüdud Suurbritannia turneest.

### "All You Can Eat" (2013–tänapäev)
28. oktoobril 2013 avaldati YouTube'is Steel Pantheri uus muusikavideo "Party Like Tomorrow Is the End of the World". See on ka nende esimene singel uuelt albumilt "All You Can Eat", mis ilmub 2014. aasta kevadel. Teist albumilt pärit lugu, "Glory Hole", mängiti esimest korda Brisbane'is Austraalias 6. detsembril 2013.

## Auhinnad
* Parim debüüt: "Feel the Steel" – Saksamaa Metal Hammer

## Liikmed
*Michael Starr (Ralph Saenz) – vokaal, akustiline kitarr
*Satchel (Russ Parrish) – kitarr, akustiline kitarr
*Lexxi Foxxx (Travis Haley) – basskitarr
*Stix Zadinia (Darren Leader) – trummid

## Diskograafia
### Stuudioalbumid

### Singlid

## Videograafia
* "Fat Girl (Thar She Blows)" – "The Video" (2005) – kodune DVD, mis sisaldas muusikavideot ja kaadritaguseid stseene.
* "Behind the Music: Steel Panther" (2009) – iTunesi podcast, milles kasutatud lugu "Behind the Music" oli väljamõeldis. (Üles astuvad tähed Matt Sorum, Kat Von D, Jani Lane, Dee Snider ja Dave Navarro.)

## Muusikavideod
* "Fat Girl (Thar She Blows)" (2005 ja 2009)
* "Death to All but Metal" (2009)
* "Community Property" (2009)
* "If You Really Really Love Me" (2011)

## Viited

## Välislingid
* Koduleht
* Fännileht